Слободен_универзитет_(Берлин)
Слободниот Универзитет во Берлин беше основан од страна на студентите и научниците на 4 декември 1948 година, со поддршка од американските сојузници и берлинските политичари како реакција на прогонетите студенти кои го критикуваа системот на Универзитетот Хумболт во Советскиот сектор на поделениот град Берлин. Овие студенти и научници сакаа да учат и да вршат истражувања на Слободниот Универзитет, без политичко влијание. Благодарение на великодушните донации од страна на Соединетите Американски Држави, Слободниот Универзитет беше во можност да изгради неколку нови централни комплекси, вклучувајќи ја и Бенџамин Франклин универзитетската клиника и Хенри Форд зградата, централната зграда за предавање. Врз основа на неговото традиционално основање, Слободниот Универзитет се заколна дека до денес ќе ги почитува латинските услови за вистина, правда, и слобода. Во 2007 година Слободниот Универзитет изгради споменик во чест на студентите кои загинаа од страна на советската тајна служба. Универзитетот својата награда за слободата ја подари на луѓето кои дале свој придонес во борбата за слобода. Годините 1968, 1990 и 2007 се значајни во историјата на Слободниот Универзитет. Во текот на 1960 година, Универзитетот беше собиралиште на студентските протести што доведе до поголема отвореност, еднаквост и демократија. По обединувањето на Германија во 1990 година, Слободниот Универзитет во Берлин се подобри. Универзитетските истражувања покажаа зголемен бројот на дипломирани студенти, докторати и публикации. Клучно за овој успешен тренд беа фундаменталните реформи како на пример воведување на модерни системи за управување на администрацијата, за реорганизација на одделенијата, како и ефикасно искористување на ресурсите. Prognos, познатиот економски институт во Базел, Швајцарија, му додели на Слободниот Универзитет награда за неговите добри претприемачки принципи. Од 2003 година, Слободниот Универзитет ги регрупираше своите истражувачки капацитети во трансдисциплинарни истражувачки области наречени кластери. 2007 година беше уште една клучна година за Слободниот Универзитет: Тој беше прогласен за универзитет со најмногу одобрени фондации од страна на Германската Универзитетска Извонредна Иницијатива (German Universities Excellence Initiative) и денес е еден од деветте елитни универзитети во Германија кој прима фондации за својата развојна стратегија. Слободниот Универзитет се наоѓа во областа Далем во југозападниот дел на Берлин. Во почетокот на 20 век, Далем беше основан како центар за истражување од највисок ранг. Академските активности во Далем беа поддржани од страна на Фридрих Алтхоф, раководител на Пруското Министерството за култура, кој првично го предложи основањето на "германскиот Оксфорд." Новоизградениот објект беше домаќин на владините научни агенции и на новите истражувачки институти на Универзитетот во Берлин. Кајзер Вилхелмското општество - претходник на денешното Макс Планкското општество - е основано во 1911 година и воспостави неколку институции во Далем. Од своето основање, Слободниот Универзитет во Берлин ги користи зградите кои првенствено им припаѓале на Кајзер Вилхелмското општество и исто така, изгради бројни нови згради. Централниот кампус на Слободниот Универзитет се состои од неколку ансамбли кои се во непосредна близина еден на друг. Проектантите се ориентираа според видовите кампуси кои се наоѓаат во САД – и се новитет во поствоената Германија.